### 4. számú melléklet: ATDI Doktori Kreditszabályzat

**Kreiditszámítási szabályok az EDHSZ D2. mellékletével összhangban**

1. A doktori (PhD) képzésben minden tanulmányi követelményt kreditekben (tanulmányi pontokban) kell meghatározni A doktori képzésben szerezhető kreditekre vonatkozó általános szabályozást az Óbudai Egyetem Doktori Kreditszabályzata tartalmazza. (EDHSZ D2 melléklet).
2. A nyolc féléves doktori képzés során összesen 240 kreditet kell gyűjteni a végbizonyítvány (abszolutórium) megszerzéséhez. A képzésben az alábbi tevékenységek alapján szerezhető kredit:
   * tanulmányok, azaz a kurzusok teljesítése;
   * kutatási tevékenység;
   * publikációs tevékenység
   * nem kötelező és egyéb tevékenységek.

(3) Az egyes tevékenységi kategóriákban megszerzendő minimális kreditértékek a következők:

a) a szervezett képzésben az abszolutórium megszerzéséhez a 8. félév végéig minimum 240 kredit megszerzése kötelező az alábbiak szerint:

|  |  |  |  |  |
| --- | --- | --- | --- | --- |
| **Kredit fajtája** | **egy egység kreditértéke** | **előírt minimum** | **beszámítható maximum** | **8 félév végén** |
| **Kötelező tevékenység** | | | | |
| Hallgatott elméleti tárgyak (vizsgával) | tantárgyanként 6 | 48 | 60 |  |
| Féléves beszámolóért 1-4. félév | félévenként 6 | 24 | 24 | 24 |
| Féléves beszámolóért 5-8. félév | félévenként 10 | 40 | 40 | 40 |
| Kutatási projektben részvételért | 10 |  | 40 | 40 |
| Publikációért | 1.8-36 | 75 | 116 |  |
|  |  |  |  |  |
| **Nem kötelező tevékenység** | | | | |
| Oktatási tevékenységért | heti 1 kontakt óra = 2 kredit |  | 60 |  |
| Mesterképzésből elismert kreditek |  |  | 30 |  |
| Bármilyen külső kredit (8 félév alatt) |  |  | 30 |  |
| Előzetes tevékenységért (8 félév előtt) |  |  | 30 |  |
|  |  |  |  |  |
| **Egyéb** |  |  | 30 |  |
| vendégelőadó szeminárium | 3 |  |  |  |
|  |  |  |  |  |
| **Összesen:** |  | 240 |  | 240 |

b) a második, és a további félévekre csak az a hallgató iratkozhat be, aki a megelőző félévekben összesen rendre legalább 20, 45, 75, 110, 150, 180, 210 kreditet gyűjtött.

c) a képzés ezen követelményei a nappali (ösztöndíjas) és levelező hallgatók részére azonosak, az egyéni képzésben lévők nincsenek kreditszerzésre kötelezve.

(4) A kurzusok teljesítéséért tantárgyanként 5 - 7 kredit adható.

(5) Oktatási tevékenység esetén a heti 1 óra gyakorlat, szeminárium tartása (egy féléven át) 2 kreditet ér. Az oktatási tevékenységgel megszerezhető kreditek száma nem lehet több mint 60 kredit. A doktorandusz oktatási tevékenységéért a képzés első négy félévében félévenként maximum 5 oktatási kreditet, a képzés ötödiknyolcadik félévében félévenként maximum 10 kreditet kaphat. Az oktatási tevékenységet az illetékes Kar oktatási dékánhelyettese igazolja.

(6) Kutatási tevékenységért kredit háromféleképpen gyűjthető:

a) A félévenkénti kutatási beszámolóért az 1-4. félévekben 6-6, az 5-6. félévben 10-10

(összesen 64) kredit szerezhető.

b) Aktív részvétel kutatási projektben, projektenként 6-10 kreditpont jár.

c) Publikációs tevékenységért az ATDSZ 5. számú melléklete szerint.

(7) A kurzusok teljesítésével, a kutatási és oktatási tevékenységgel megszerezhető illetve megszerzendő kreditek számát a doktorandusz tanulmányi terve határozza meg.

(8) A Doktori Iskola Tanácsa a képzési követelmény teljesítése alól fölmentést adhat, amennyiben a hallgató intézményen kívüli részképzésben vesz részt. A doktorandusz a doktori témájához kapcsolódóan intézményen kívüli (kutatóintézeti, vállalati, illetve külföldi) részképzésen vehet részt. Ezt olyan, a témavezető által jóváhagyott munkaprogram alapján teheti meg, amely biztosítja az adott tanulmányi időszak érvényességét az egyetem doktori képzési programjában. Az intézményen kívüli részképzések munkaprogramjának elfogadásáról a DIT jogosult dönteni. Az így teljesített kurzusok kreditértékét a DIT állapítja meg.

**II. Kreditátvitel**

(1) Más hazai vagy külföldi felsőoktatási intézményben, illetve a doktorandusz saját doktori iskoláján kívül szerzett kredit intézményközi kredit-egyenértékűségi egyezmény, a hallgatóval kötött egyéni tanulmányi megállapodás vagy a beszámítást előíró jogszabály rendelkezései alapján ismerhető el.

(2) A két ismeretanyagot egyenértékűnek kell tekinteni, ha az ismeretanyagok közötti egyezés legalább 75%-os. Az ismeretanyag egyezésének mértékét a DIT a témavezető előterjesztése alapján vizsgálja meg, és ez alapján dönt az egyenértékűségről.

(3) A döntés ellen a rektorhoz címzett fellebbezéssel lehet élni.

(4) Arról, hogy a doktorandusz a tanulmányi (képzési) kreditek legfeljebb hány százalékát gyűjtheti össze kreditátvitellel, a DIT egyéni kérelmek alapján rendelkezik.

**III. Más doktori iskolában, illetve intézményben végzett tevékenységek beszámítása (részképzés, áthallgatás)**

(1) A doktorandusznak a saját doktori iskoláján kívül zajló tanulmányait részképzésként kell kezelni.

(2) A részképzés során a doktorandusz tanulmányi (képzési), kutatási és oktatási krediteket is szerezhet.

(3) A doktorandusz külföldi részképzésben teljesített tárgyaiból elért érdemjegyeit lehetőség szerint ECTS (European Credit Transfer System) formájában is meg kell kérni. Ezek átszámítása magyar érdemjeggyé a szokásos módon történik (A=5, B=4, C=3, D=2, F=1).

**IV. Előzetes teljesítmények beszámítása**

(1) Előzetes teljesítménynek minősül a doktori (PhD) képzés keretein kívül, de a doktori programba illeszkedő képzésben, kutatásban, oktatásban történő részvétel.

(2) A DIT a szakmai életút során igazolt ezen teljesítményeket kreditként beszámíthatja.

(3) Mesterképzési szakon folytatott tanulmányok utolsó tanévének tanulmányaival párhuzamosan a doktori képzés részét képező felkészülés kreditpontjai.

(3) Az előzetes teljesítmények beszámíthatóságáról, illetve a beszámítással szerezhető képzési, kutatási, oktatási kreditek számáról a DIT az egyéni kérelem alapján, egyedi eljárásban dönt.